rejauldu/bengali-wikipedia huggingface dataset:
তিসিখালি মাজার  নাটোরের সিংড়া উপজেলা শহর থেকে প্রায় পাঁচ-ছয় কিলোমিটার দূরে চলনবিলের মাঝখানে অবস্থিত হজরত ঘাসি দেওয়ান (রহ.)-এর মাজার শরিফ, লোকে যাকে ‘তিসিখালি মাজার’ বলে চিনে থাকেন।  ঐতিহ্যবাহী তিসিখালি মেলার প্রচলন বহু বছর আগে থেকে। মাজার তৈরি ও মেলা শুরুর সঠিক ইতিহাস কোথাও তেমন লিপিবদ্ধ নেই। লোকমুখে এই মাজার ও মেলাকে নিয়ে অনেক কিংবদন্তি শুনতে পাওয়া যায়। জনশ্রুতি আছে, বড়পীর হজরত আবদুল কাদের জিলানী (রহ.)-এর নির্দেশে হজরত ঘাসি দেওয়ান (রহ.) সুদূর আরব থেকে নাটোর জেলায় আসেন। তার আসল নাম কেউ না জানলেও হজরত ঘাসি দেওয়ান (রহ.) বা ‘ঘাসি বাবা’ নামটি লোকমুখে প্রচলিত। হজরত ঘাসি দেওয়ান (রহ.)-এর জীবনাচরণ ও নামকরণের বিষয়টি সম্পর্কে আরো জোরালো কিংবদন্তি প্রচলিত আছে। তা হলো, চলনবিলের ফসলি জমিতে একসময় প্রচুর তিসি বা তিল ফলের চাষ হতো। মাঠে বেড়ানোর সময় একদিন দেওয়ান সাহেব মালিকের অনুমতি ছাড়া একটি তিল মুখে দেন। হঠাৎ দৈববাণীতে তিনি তার কৃতকর্মের জন্য অনুতপ্ত বোধ করেন এবং মালিকের কাছে নিজের ক্ষমা লাভের আশায় তাকে খুঁজতে থাকেন। স্থানীয় ডাহিয়া গ্রামে এক ঘোষ পরিবার ছিলেন সেই জমির মালিক। তার কাছে বারো বছর বিনা বেতনে চাকরের কাজের জন্য আবেদন করেন। উল্লেখ্য, জমির মালিক ছিলেন হিন্দু ধর্মের লোক। দয়াবশত তিনি দেওয়ানকে রাখালের কাজ দেন। তার কাজ ছিল গবাদিপশুর দেখভাল করা এবং তাদের  জন্য চলনবিলের মাঠ থেকে ঘাসের জোগান দেওয়া।  কিন্তু ক্রমেই তার কিছু অলৌকিক ঘটনা মানুষের মধ্যে ছড়িয়ে পড়ে এবং সবাইকে অবাক করে দেয়। এসব অলৌকিক ঘটনা হজরত ঘাসি দেওয়ান (রহ.)-কে করে তোলে অনন্য। অবশেষে বারো বছর বিনা বেতনে শ্রমের পর তিনি মুক্ত হন এবং তার আধ্যাত্মিকতায় বিশ্বাস করে সেই মালিকের পরিবার হজরত ঘাসি দেওয়ান (রহ.)-এর কাছে ইসলাম ধর্ম গ্রহণ করেন। দেখতে দেখতে তার অগণিত অনুসারী জুটে যায় এবং তিনি এ অঞ্চলে নির্বিঘ্নে ইসলাম ধর্ম প্রচার করতে শুরু করেন ও জনসেবায় ব্রতী হন। পরবর্তী সময়ে তার মৃত্যুর পর সবাই কবরটিকে হজরত ঘাসি দেওয়ান (রহ.)-এর মাজার হিসেবে বিবেচনা করে আস্তানা গড়ে তোলেন।    তথ্যসূত্র
২০২২ স্কটল্যান্ড ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৪শ পর্ব যা ২০২২ সালের জুলাই মাসে স্কটল্যান্ডে অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।  প্রাথমিকভাবে ২০২০ সালে স্কটল্যান্ডে সিরিজটি আয়োজিত হওয়ার কথা থাকলেও পরবর্তীতে ২০২১ সালের জুলাই মাসে স্পেনে সিরিজটির আয়োজন নির্ধারিত করা হয়। কিন্তু কোভিড-১৯ মহামারির কারণে নামিবিয়া দল ভ্রমণ করতে অসমর্থ হওয়ায় ২০২১ সালের জুন মাসে সিরিজটিকে এক বছর পিছিয়ে নেয়া হয়। ২০২২ সালের মে মাসে সিরিজটির পুনর্নির্ধারিত সূচি ঘোষণা করা হয়।  দলীয় সদস্য     খেরহার্ট এরাসমাস (অধি.) (উই.)  ইয়োহানেস জোনাথান স্মিট (সহ-অধি.)  ইয়ান নিকোল লফটি-ইটন (উই.)  ইয়ান ফ্রাইলিংক  ক্রেইগ উইলিয়ামস  জেন গ্রিন (উই.)  ডিফান ল কোক  ডেভিড ভিসা  তাংগেনি লুংগামেনি  পিকি ইয়া ফ্রঁস  বার্নার্ড স্‌খোলৎজ  বেন শিকোংগো  রুবেন ট্রুম্পেলমান  লো-আন্দ্রে লাউরেনস (উই.) সন্দীপ লামিছানে (অধি.)  রোহিত কুমার পৌডেল (সহ-অধি.)  আদিল আনসারি  আরিফ শেখ  আসিফ শেখ (উই.)  করণ খত্রী ক্ষেত্রী  কিশোর মাহাতো  কুশল ভুর্তেল  দীপেন্দ্র সিং আইরি  দেব খনাল  পবন সররাফ  বশির আহমদ  বিনোদ ভণ্ডারি (উই.)  সোমপাল কামি  রিচার্ড বেরিংটন (অধি.)  ম্যাথু ক্রস (সহ-অধি.) (উই.)  অ্যালাসডেয়ার এভানস  আদ্রিয়ান নিল  কাইল কুটজার  ক্যালাম ম্যাকলাওড  ক্রিস গ্রিভস  ক্রিস সোল  ক্রিস্টোফার ম্যাকব্রাইড  গ্যাভিন মেইন  জর্জ মানসি  ডিলান বাজ   মাইকেল লিস্ক  মার্ক ওয়াট  সাফইয়ান শরিফ  হামজা তাহির  সিরিজ শুরুর আগের দিন স্কটল্যান্ড দলে ক্রিস সোল ও ডিলান বাজের পরিবর্তে অ্যালাসডেয়ার এভানস ও ক্রিস গ্রিভসকে নেয়া হয়।  সূচি ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২২-এ স্কটিশ ক্রিকেট বিষয়শ্রেণী:২০২২-এ নেপালি ক্রিকেট বিষয়শ্রেণী:২০২২-এ নামিবীয় ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা স্কটল্যান্ড বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
ইন ইয়র হাউজ (এছাড়াও ইন ইয়র হাউজ: মাইন্ড গেমস অথবা ইন ইয়র হাউজ ১০ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.cagematch.net/?id=1&nr=1987 এটি ইন ইয়র হাউজ কালানুক্রমিকের অধীনে প্রচারিত দশম অনুষ্ঠান ছিল। এই অনুষ্ঠানটি ১৯৯৬ সালের ২২শে সেপ্টেম্বর তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার কোরস্টেটস সেন্টারে অনুষ্ঠিত হয়েছে।  প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ চ্যাম্পিয়নশিপ ম্যাচে ম্যানকাইন্ডকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ফাইনাল কার্টেন ম্যাচে গোল্ডাস্টকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে ওয়েন হার্ট ও দ্য ব্রিটিশ বুলডগ দ্য স্মোকিং গানসকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৬ সালের এই অনুষ্ঠানটি ইন ইয়র হাউজ কালানুক্রমিকের দশম অনুষ্ঠান ছিল, যা ২২শে সেপ্টেম্বর তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার কোরস্টেটস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ১০ ইন ইয়র হাউজ বিষয়শ্রেণী:সেপ্টেম্বর ১৯৯৬-এ মার্কিন যুক্তরাষ্ট্রে ঘটনা বিষয়শ্রেণী:১৯৯৬-এ পেনসিলভেনিয়া বিষয়শ্রেণী:পেনসিলভেনিয়ায় ঘটনা বিষয়শ্রেণী:ফিলাডেলফিয়ায় পেশাদার কুস্তি
শারজাহ ইসলামিক ব্যাংক, পূর্বে শারজাহ ন্যাশনাল ব্যাংক নামে পরিচিত, সর্বজনীনভাবে তালিকাভুক্ত ইসলামী ব্যাংক যেটির সদর দপ্তর সংযুক্ত আরব আমিরাতের শারজাহ আমিরাতে অবস্থিত। ব্যাংকটি ১৯৭৬ সালে প্রতিষ্ঠিত হয়, এবং ২০০৪ সালে সম্পূর্ণ শরিয়াহ সম্মত ব্যাংকে রূপান্তরিত হয়। ব্যাংকটি ব্যক্তি, কোম্পানি, প্রতিষ্ঠান ও বিনিয়োগকারীদের সেবা করার জন্য শরিয়া-সম্মত পণ্য ও পরিষেবা প্রদান করে।  ইসলামী ব্যাংক হিসেবে, শারজাহ ইসলামিক ব্যাংক শরিয়া আইনের নীতিমালা অনুযায়ী কাজ করে, অর্থাৎ, এটি সুদ চার্জ করে না বা প্রদান করে না এবং এটি কোনো লেনদেনে জড়িত নয় যাতে রিবা (সুদ), ঘরর (অনিশ্চয়তা), বা মায়সির (জুয়া) জড়িত থাকে। পরিবর্তে এসআইবি তার গ্রাহকদের শরিয়া নীতির সাথে সামঞ্জস্যপূর্ণ আর্থিক পরিষেবা প্রদানের জন্য ইসলামিক ফাইন্যান্স কৌশল যেমন মুনাফা ভাগাভাগি, লিজিং এবং অংশীদারিত্ব ব্যবহার করে।  ২০২১ সালের আগস্ট শারজাহ ইসলামিক ব্যাংক  নতুন ডিজিটাল অ্যাকাউন্ট চালু করার ঘোষণা দেয়, যে ঘোষণা অনুসারে গ্রাহকদের শাখায় যাওয়া ছাড়াই ইলেকট্রনিক অ্যাকাউন্ট খুলতে স্মার্ট ব্যাংকিং অ্যাপ্লিকেশন ব্যবহার করার অনুমতি দেয়।   আর্থিক কর্মক্ষমতা  ২০২২ সালের জন্য শারজাহ ইসলামিক ব্যাংক স্বয়ংক্রিয় বহিরাগত ডিফিব্রিলেটর ৬৫০.৯ মিলিয়ন নিট মুনাফা লটকান করেছে।   আরও দেখুন    ইসলামী ব্যাংকিং  শরীয়ত বিনিয়োগ   তথ্যসূত্র    বহিঃসংযোগ   শারজাহ ইসলামিক ব্যাংকের অফিসিয়াল ওয়েবসাইট  বিষয়শ্রেণী:সংযুক্ত আরব আমিরাতের ইসলামী ব্যাংক
২০১৭ সালের আগস্টে ভারতীয় সুপ্রিমকোর্টে তাৎক্ষনিকভাবে ১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়।  সুপ্রিম কোর্টের রায় ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে।   আরো দেখুন  হিন্দু বিবাহ আইন, ১৯৫৫  তথ্যসূত্র  বিষয়শ্রেণী:ভারতে ইসলাম বিষয়শ্রেণী:২০১৭-এ ভারত বিষয়শ্রেণী:ভারতে নারী অধিকার বিষয়শ্রেণী:নারী অধিকারের আইন বিষয়শ্রেণী:ভারতে মুসলিম রাজনীতি বিষয়শ্রেণী:নরেন্দ্র মোদী প্রশাসন
right|thumb|250px|২০০৫ সালের গ্রীষ্মে তোলা একটি চিত্রে স্টোনহেঞ্জের উপরে সূর্য উদিত হতে দেখা যাচ্ছে। পুরাজ্যোতির্বিদ্যা (ইংরেজি: Archaeoastronomy) বলতে প্রাচীন সভ্যতা ও সংস্কৃতিতে যেভাবে প্রথাগত জ্যোতির্বিদ্যা ও জ্যোতিষ শাস্ত্র নিয়ে চর্চা করা হয়েছে সেগুলোকে তাদের দৃষ্টিকোণ ও উপায়-উপকরণের সাপেক্ষে অধ্যয়ন করাকে বুঝায়। মূলত প্রত্নতাত্ত্বিক এবং নৃতাত্ত্বিক প্রমাণাদির মাধ্যমে এই গবেষণা করা হয়। সমকালীন বিভিন্ন সমাজে আকাশ পর্যবেক্ষণ কীভাবে করা হয় তার অধ্যয়নকে অনেক সময় নৃজ্যোতির্বিদ্যা (ethnoastronomy) নামে আখ্যায়িত করা হয়। অবশ্য নৃজ্যোতির্বিদ্যা পুরাজ্যোতির্বিদ্যারই একটি অংশ না সম্পূর্ণ পৃথক সে নিয়ে কোন স্থির সিদ্ধান্তে পৌঁছানো সম্ভব হয়নি। পুরাজ্যোতির্বিদ্যার সাথে ঐতিহাসিক জ্যোতির্বিজ্ঞানেরও নিবিড় সম্পর্ক রয়েছে, এছাড়া এর সাথে সম্পর্ক রয়েছে জ্যোতির্বিজ্ঞানের ইতিহাসের। ঐতিহাসিক জ্যোতির্বিজ্ঞান হচ্ছে জ্যোতিষ্কসমূহের ঐতিহাসিক উপাত্ত পর্যালোচনার মাধ্যমে কোন সিদ্ধান্তে পৌঁছার বিদ্যা, আর জ্যোতির্বিজ্ঞানের ইতিহাস হচ্ছে লিখিত দলিলসমূহ পর্যালোচনার মাধ্যমে অতীতের জ্যোতির্বৈজ্ঞানিক গবেষণাসমূহের মূল্যায়ন করার বিজ্ঞান।  প্রাচীন কালের মানুষদের জ্যোতির্বিদ্যা অনুশীলনের চিহ্ন আবিষ্কারের জন্য বিজ্ঞানের বিভিন্ন শাখা, যেমন প্রত্নতত্ত্ব, নৃবিজ্ঞান, জ্যোতির্বিজ্ঞান, পরিসংখ্যান, ইতিহাস ইত্যাদির কৌশল প্রয়োগ করা হয়। এত শত কৌশলের সার্থক সমন্বয় করতে গিয়ে অনেক বিতর্কের জন্ম হয় যা এখনও পুরাজ্যোতির্বিদদের জন্য একটি বড় সমস্যা। ক্লাইভ রাগলস বলেন যে পুরাজ্যোতির্বিদ্যাকে প্রাচীন জ্যোতির্বিদ্যার অধ্যয়ন হিসাবে বিবেচনা করা বিভ্রান্তিকর, কারণ আধুনিক জ্যোতির্বিদ্যা হল একটি বৈজ্ঞানিক শাখা, অন্যদিকে পুরাজ্যোতির্বিদ্যা অন্যান্য সংস্কৃতির আকাশের ঘটনার প্রতীকীভাবে সমৃদ্ধ সাংস্কৃতিক ব্যাখ্যা বিবেচনা করে।Ruggles 2005:19Ruggles 1999:155  ভূদৃশ্য প্রত্নতত্ত্ব এবং বোধাত্মক প্রত্নতত্ত্বকে বেশকিছু দিক দিয়ে পূর্ণ করে পুরাজ্যোতির্বিদ্যা। কোন অঞ্চলে পুরাত্ত্বিক নিদর্শনের সাথে আকাশপটের কিছু বিন্যাসের মিল পাওয়া গেছে, অনেক সময় ভূমির নকশার মাধ্যমে প্রাচীন মানুষেরা প্রকৃতির চক্র সম্পর্কে তাদের বিশ্বাস ফুটিয়ে তুলতো, মায়া সভ্যতার জ্যোতির্বিদ্যা এর একটি উল্লেখযোগ্য উদাহরণ। বিভিন্ন স্থানে বসতি স্থাপনের সাথে মহাজাগতিক নিয়মের সম্পর্কও খুঁজে পেয়েছেন অনেকে যাকে সম্পর্কিত করা হয়েছে বোধ ও ভূদৃশ্যের সাথে।  সকল যুগের সকল সংস্কৃতি নিয়ে গবেষণা করে পুরাজ্যোতির্বিদ্যা। আকাশের অর্থ একেক সংস্কৃতির মানুষের কাছে একেক রকম। তথাপি কিছু ধ্রুব বৈজ্ঞানিক পদ্ধতি ব্যবহারের মাধ্যমে আকাশ সম্পর্কে কারও ধারণা অনেকটাই জানা সম্ভব। তবে পুরাজ্যোতির্বিদ্যায় বিতর্কের অবকাশ অনেক বেশি। সমাজ, সংস্কৃতি এবং বিজ্ঞানের মধ্যে ভারসাম্য রক্ষা করতে গিয়ে তাকে হিমশিম খেতে হয়। এজন্যই পুরাজ্যোতির্বিদ ক্লাইভ রাগলস এর মতে, পুরাজ্যোতির্বিদ্যায় একদিকে যেমন সূক্ষ্নাতিসূক্ষ্ন বৈজ্ঞানিক গবেষণা আছে অন্যদিকে আবার আছে লাগামহীন অনুমান।  তথ্যসূত্র       বিষয়শ্রেণী:পুরাজ্যোতির্বিজ্ঞান বিষয়শ্রেণী:প্রাচীন জ্যোতির্বিজ্ঞান বিষয়শ্রেণী:জ্যোতির্বিজ্ঞানের ইতিহাস বিষয়শ্রেণী:জ্যোতির্বিজ্ঞানের উপশাখা বিষয়শ্রেণী:প্রত্নতত্ত্বের উপশাখা বিষয়শ্রেণী:ঐতিহ্যবাহী জ্ঞান
জুল (প্রতীক: J) হলো কাজ এবং শক্তির এস. আই. একক। ১ নিউটন বল প্রয়োগ করলে বলের প্রয়োগবিন্দু বল অভিমুখে ১ মিটার সরলে যে পরিমাণ কাজ সম্পাদিত হয়, সম্পাদিত  কাজের সেই পরিমাণকে ১ জুল বলা হয়। ইংরেজ পদার্থবিদ জেমস প্রেসকট জুল (১৮১৮-১৮৮৯)-এর নামানুসারে শক্তি  বা কাজের এককের নামকরণ করা হয়েছে।American Heritage Dictionary of the English Language, Online Edition (2009). Houghton Mifflin Co., hosted by Yahoo! Education.The American Heritage Dictionary, Second College Edition (1985). Boston: Houghton Mifflin Co., p. 691.McGraw-Hill Dictionary of Physics, Fifth Edition (1997). McGraw-Hill, Inc., p. 224.  কাজ বা শক্তির একক জুলকে J দ্বারা সূচিত করা হয়। গাণিতিক সূত্রাণুসারে  1 জুল =  আর্গ = 0.2388 ক্যালরি।   1 জুল =3.6×10^6 ওয়াট  নিউটন মিটারের সাথে ব্যতিক্রম  বলবিদ্যায় বলের ধারণার (কিছু দিক) সাথে টর্কের ধারণার (কিছু কোণ) কিছু মিল রয়েছে।    লিনিয়ার(রৈখিক)  অ্যাঙ্গুলার(কৌনিক) বল(F)  টর্ক(τ) ভর(m)  মোমেন্ট অব ইনার্শিয়া বিচ্যুতি (কখনো কখনো অবস্থান) কোণ  গুণিতক  রূপান্তর ১ জুল সমান (প্রায়, অন্যথায় উল্লেখিত)   (সমান)     (গ্রাম ক্যালরি)   (খাদ্য ক্যালরি)     (ফুট-পাউন্ড)   (ফুট-পাউন্ডাল)   (কিলোওয়াট-ঘণ্টা)   (ওয়াট-ঘণ্টা)   (litre-atmosphere)   (by way of mass-energy equivalence)   (সমান)  তথ্যসূত্র  বহিঃসংযোগ  বিষয়শ্রেণী:শক্তির একক বিষয়শ্রেণী:এসআই লব্ধ একক
গোবিন্দরাম মিরি, (জন্ম: ১ সেপ্টেম্বর ১৯৪৪ হার্ডি, বিলাসপুর)  ছিলেন ষষ্ঠ লোকসভার সদস্য। তিনি জনতা পার্টির সদস্য হিসাবে তৎকালীন মধ্য প্রদেশের ছত্তিসগড়ের সরণগড় আসনের প্রতিনিধিত্ব করেছিলেন। তিনি ভারতীয় জনতা পার্টির রাজনৈতিক দলের সদস্য ছিলেন। Raman Singh criticises ex-BJP leader Karuna ShuklaList of winner/current and runner up MPs Bilaspur Parliamentary Constituency  তিনি শরণগড় আসন থেকে লোকসভার সদস্য হিসাবে দুইবার এবং মধ্যপ্রদেশের রাজ্যসভার সদস্য হিসাবে একবার দায়িত্ব পালন করেছেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের রাজ্যসভা সদস্য বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:ছত্তিশগড়ের রাজনীতিবিদ বিষয়শ্রেণী:ষষ্ঠ লোকসভার সদস্য বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:বিলাসপুর, ছত্তিশগড়ের ব্যক্তি
মোমিনপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৪৭.৮৩ কিমি২ (১৮.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৩১৬৪ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৫টি।  গ্রামসমূহ  বোয়ালমারী  মোমিনপুর  নীলমনিগঞ্জ  আমিরপুর  শরিষাডাঙ্গা  খেজুরতলা  ঠেংরামারী  শোলগাড়ী  চাঁদপুর  কবিখালী  মাছেরদাইড়  কাথুলী  তথ্যসূত্র  বিষয়শ্রেণী:চুয়াডাঙ্গা সদর উপজেলার ইউনিয়ন
ড . ইয়াহিয়া রুসিদি আল-সাররাজ (বা ইয়াহিয়া আর. সররাজ বা ইয়াহিয়া সররাজ ) হলেন একজন বিশ্ববিদ্যালয়ের অধ্যাপক এবং স্থানীয় সরকার প্রশাসক যিনি ২০১৯ সাল থেকে ফিলিস্তিনের গাজা শহরের মেয়র হিসেবে দায়িত্ব পালন করেছেন। আল-সাররাজ আন-নাজাহ বিশ্ববিদ্যালয় এবং লিডস বিশ্ববিদ্যালয়ের স্নাতক এবং ব্র্যাডফোর্ড বিশ্ববিদ্যালয় থেকে ডক্টরেট ডিগ্রি অর্জন করেছেন।   শিক্ষাজীবন  আল-সাররাজ গাজা জুড়ে একাধিক শিক্ষাগত ভূমিকা পালন করেছেন। ২০১৪ সালে, তিনি গাজার ইসলামিক বিশ্ববিদ্যালয়ের বহিরাগত বিষয়ক উপ-চেয়ারম্যান ছিলেন।  ২০১৯ সাল নাগাদ, তিনি গাজার আরেকটি বিশ্ববিদ্যালয়, ইউনিভার্সিটি কলেজ অফ অ্যাপ্লাইড সায়েন্সেসের ট্রাস্টি বোর্ডের প্রধান হিসেবে দায়িত্ব পালন করছিলেন  এবং গাজার বিশ্ববিদ্যালয়গুলির আর্থিক সমস্যা সমাধানের জন্য একটি যৌথ কমিটিতে দায়িত্ব পালন করেছিলেন।    মেয়রপদ  ২০১৯ সালে হামাস -নেতৃত্বাধীন প্রশাসন কর্তৃক নির্বাচিত হওয়ার পর আল-সাররাজ গাজার মেয়রের দায়িত্ব গ্রহণ করেন। পশ্চিম তীরে ফিলিস্তিনি কর্তৃপক্ষের উপর আধিপত্য বিস্তারকারী রাজনৈতিক দল ফাতাহ নির্বাচন প্রক্রিয়ার নিন্দা জানিয়েছে, যদিও শেষ পর্যন্ত তারা আল-সাররাজের সাথে পুনর্মিলন করেছে।  হস্তান্তর অনুষ্ঠানে তিনি তার নেতৃত্বে সিটি কাউন্সিলের চারটি অগ্রাধিকার হিসেবে অভ্যন্তরীণ বিষয়, পরিষেবা উন্নয়ন, সাংস্কৃতিক কেন্দ্রগুলিকে সক্রিয়করণ এবং উন্নয়ন ও বিনিয়োগের উপর মনোযোগ দেওয়ার কথা উল্লেখ করেন।   পরে ২০১৯ সালে তিনি ঘোষণা করেন যে তিনি গাজার বাসিন্দাদের তাদের আবর্জনা বাছাই করার জন্য একটি প্রচারণায় কাজ করছেন এবং আশা করছেন যে এটি পুনর্ব্যবহার করার জন্য একটি বেসরকারি কোম্পানি খুঁজে পাওয়া যাবে।   ২০২১ সালে ইসরায়েলের সাথে সংঘাতের পর, আল-সাররাজ যুদ্ধের ফলে সৃষ্ট ক্ষতি মেরামতের জন্য "আমরা এটি পুনর্নির্মাণ করব" প্রচারণা ঘোষণা করেন।  তিনি গাজার উপর থেকে ইসরায়েলের অবরোধ তুলে নেওয়ারও আহ্বান জানান, যা তিনি গাজা শহরের চলমান আর্থিক সংকটের জন্য দায়ী করেছিলেন।  সেই বছরের জুন মাসে, গাজা পুনর্নির্মাণে তার কাজ এবং কার্যকারিতার জন্য ফাতাহের গণতান্ত্রিক সংস্কার আন্দোলন তাকে "আনুগত্যের ঢাল" উপস্থাপনার মাধ্যমে সম্মানিত করে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম
সিংতম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ ভূগোল সিংতম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷  শহরটি পুলবাজার থানার অন্তর্গত৷  জনতত্ত্ব ২০১১ খ্রিষ্টাব্দের ভারতের জনগণনা অনুসারে সিংতম চা বাগান জনগণনা নগরের জনসংখ্যা ৫৭৯২ জন, যার মধ্যে ২৮৫০ জন পুরুষ ও ২৯৪২ জন নারী৷ প্রতি হাজার পুরুষে ১০৩২ জন নারী৷ ৬ বছর অনুর্দ্ধ ৪১৬ জন শিশু, যা সমগ্র জনসংখ্যার ৭.১৮ %৷ ৬ বছরোর্দ্ধ জনসংখ্যার ৮৬.৪৮% অর্থাৎ ৪৬৪৯ জন সাক্ষর৷https://www.census2011.co.in/data/town/306191-singtam-tea-garden-west-bengal.html  ভাষা ও ধর্ম ভাষা  ধর্ম  জনগণনা নগরটিতে ৩২৪২ জন হিন্দু, ২৭ জন মুসলিম, ৮০৫ জন খ্রিস্টান, ১ জন শিখ, ১৭১১ জন বৌদ্ধ ও ৪ জন জৈন বাস করেন৷  পরিবহন শহরটি দার্জিলিং-জোড়থাং সড়ক ও বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর
থাম্ব|220px| শাশ্বত জীবনের ঝরনা অহিও , ক্লেভেল্যান্ডে প্রতীক হিসেবে বর্ণনা করা হয়েছে "মানুষ মৃত্যুকে জয় করে ঈশ্বর ও শান্তির দিকে ঊর্ধ্বগামী"  অমরত্ব হলো অনন্ত জীবন বা চিরকালের জন্য বাস করার ক্ষমতা। কুরআন বলে, প্রতিটি প্রাণী মৃত্যুর স্বাদ গ্রহণ করবে। আর ‘অবশ্যই কিয়ামতের দিনে তাদের প্রতিদান পরিপূর্ণভাবে দেয়া হবে। সুতরাং যাকে জাহান্নাম থেকে দূরে রাখা হবে এবং জান্নাতে প্রবেশ করানো হবে সে-ই সফলতা পাবে। আর দুনিয়ার জীবন শুধু ধোঁকার সামগ্রী (কিছু কথাআর দুনিয়ার জীবন খেলাধুলা ও তামাশা ছাড়া কিছু না। আর যারা তাকওয়া অবলম্বন করে তাদের জন্য আখিরাতের আবাস উত্তম। অতএব তোমরা কি বুঝবে না? )।  সমস্ত ধর্ম এবং মত-পথ সবাই জানে মৃত্যু নিশ্চিত।  কিছু কিছু বিজ্ঞানী, ভবিষ্যৎবাদী এবং দার্শনিকরা মানব শরীরের অমরত্ব সম্পর্কে তত্ত্ব দিয়ে গেছেন, এবং কেউ কেউ ভাবতেন একুশ শতাব্দীর প্রথম কয়েক দশকেই অমরত্ব লাভ করার সম্ববনা থাকে। অন্যরা বিশ্বাস করেন (বর্ধিত জীবনআর দুনিয়ার জীবন খেলাধুলা ও তামাশা ছাড়া কিছু না। আর যারা তাকওয়া অবলম্বন করে তাদের জন্য আখিরাতের আবাস উত্তম। অতএব তোমরা কি বুঝবে না? ৬) অল্পসময়ে অর্জন করা সম্ভব, যা অনির্দিষ্ট ভবিষ্যতে আরো গবেষণার মাধ্যমে সাফল্য অর্জনের লক্ষ্যে অপেক্ষমাণ। গবেষক অব্রে ডে গ্রে একগুচ্ছ বায়োমেডিকেল নবজীবন কৌশলের উন্নতি সাধন করেন যাতে মানুষের বার্ধক্যগ্রস্থ হওয়া রোধ করা সম্ভব হয় (যা সেন্স নামে পরিচিত), এবং তিনি বিশ্বাস করেন যে মানুষের বার্ধক্যগ্রস্থ হওয়া বন্ধ করার প্রস্তাবিত প্রকল্প হয়ত আগামি দুই বা তিন দশকের মধ্যেই বাস্তবায়ন হবে । দৈহিক আঘাতের মৃত্তু বাদে বার্ধক্যের অনুপস্থিতিতে মানুষ জৈবিকভাবে অমরত্ব লাভ করবে ; যদিও , মাইন্ড আপলোডিং এই সমস্যার সমাধান করতে পারে।   তথ্যসূত্র    বহিঃসংযোগ      Scientists are Close to Finding a Way to be Immortal  Turritopsis nutricula:Palscience Meet The Only Immortal Species on Planet Earth  The Methuselah Foundation Aubrey de Grey's non-profit organization dedicated to finding a cure for aging  KurzweilAI.net Ray Kurzweil resource site  BiologicalGerontology.com  Chris Smelick's Biogerontology site  Vitae Institute Chris Smelick's non-profit organization  ELPIs Theory Marios Kyriazis' theory of human biological immortality  Immortality Institute Scientific and sociological discussions, activism, research  অমর জেলিফিস  বিষয়শ্রেণী:জীবন বিষয়শ্রেণী:মৃত্যু বিষয়শ্রেণী:পরকাল বিষয়শ্রেণী:জীবনের ব্যাপ্তি
মাণিক্য রাজবংশের মহারাজা ঈশান চন্দ্র মাণিক্য ১৮৪৯ থেকে ১৮৬২ সাল পর্যন্ত ত্রিপুরার রাজা ছিলেন Sanajaoba, Naorem, ed. Manipur, Past and Present: The Heritage and Ordeals of a Civilization. Vol. 4. Mittal Publications, 1988. Kingdom of Tripura - University of Queensland  জীবনী  তিনি ছিলেন কৃষ্ণ কিশোর মাণিক্যের পুত্র। তার পুত্র নবদ্বীপচন্দ্র দেব বর্মণ ছিলেন একজন বিখ্যাত সেতারবাদক এবং ধ্রুপদ গায়ক এবং সুরকার এস. ডি. বর্মণের পিতা ও আরেক সুরকার আর. ডি. বর্মণের দাদা। এভাবে তিনি বিখ্যাত বলিউড সুরকার আর. ডি. বর্মণের প্রপিতামহ।  তিনি তিনজন মণিপুরী রানীকে বিয়ে করেছিলেন যারা রাজকীয় বংশোদ্ভূত ছিলেন না। তারা হলেন মৈরাংথেমের মুক্তাবলি, কিশামের চানু যতিশ্বরী এবং খুমানথেমের চন্দ্রেশ্বরী। ১৮৬২ সালে তার মৃত্যুর পর, তার নিজের পুত্রদের পরিবর্তে তার ভাই বীর চন্দ্র মাণিক্য সিংহাসনে আরোহণ করেন।   তথ্যসূত্র   বিষয়শ্রেণী:ত্রিপুরার রাজা বিষয়শ্রেণী:ত্রিপুরার ইতিহাস বিষয়শ্রেণী:আগরতলার ব্যক্তি
বাদশা মিয়া () হলেন একজন বাংলাদেশী কাবাডি খেলোয়াড়। যিনি ২০০২ সাল এবং ২০০৬ সালে কাতার-এর দোহায় অনুষ্ঠিত ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।   তথ্যসূত্র    বহিঃসংযোগ    পুরুষদের কাবাডি ব্রোঞ্জ   বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:১৯৯৮ এশিয়ান গেমসের পদক বিজয়ী বিষয়শ্রেণী:সিলেট বিভাগের ব্যক্তি বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
হাটহাজারী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত উপজেলার প্রধান রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে হাটহাজারী রেলওয়ে স্টেশন তৈরি করা হয়।  পরিষেবা হাটহাজারী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: নাজিরহাট কমিউটার।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
মোহাম্মদ আমিন বাংলাদেশের রংপুরের একজন রাজনীতিবিদ। ১৯৭৯ সালে দ্বিতীয় জাতীয় সংসদের রংপুর-২ আসন থেকে বাংলাদেশ আওয়ামী লীগের সংসদ সদস্য। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।   রাজনৈতিক জীবন  বাংলাদেশ আওয়ামী লীগের হয়ে ১৯৭৯ সালে দ্বিতীয় জাতীয় সংসদের রংপুর-২ আসন থেকে তিনি সংসদ সদস্য নির্বাচিত হন। তিনি রংপুর -৬ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।   তথ্যসূত্র   বিষয়শ্রেণী:রংপুর বিভাগের ব্যক্তি বিষয়শ্রেণী:রংপুর জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:জীবিত ব্যক্তি
থাম্ব|ট্রান্সমিশন লাইট নিউটন রিং আলোর গতি ও পৃথিবীর কক্ষীয় গতির মিলিচ প্রতিক্রিয়ায় কোন খ-বস্তুর আপাত সরণকে জ্যোতির্বিজ্ঞানের পরিভাষায় আলোর অপেরণ বলা হয়। এর অপর নাম হচ্ছে আপাত স্থানচ্যুতি।   আবিষ্কার  বিজ্ঞানী জেমস ব্রাডলি ১৭৩৮ সালে আলোর অপেরণ ক্রিয়া আবিষ্কার করেন। তিনি সর্পমণি নামক একটি নক্ষত্রের (ইংরেজি নাম Gamma-Draconis) লম্বন নির্ণয় করছিলেন এবং এসময় মানের গোলমাল দেখতে পান। এই ক্রিয়াটি কোনভাবেই ব্যাখ্যা করা যাচ্ছিলোনা। এ থেকেই তিনি স্থানচ্যুতি বা অপেরণের ধারণা দেন। এর মাধ্যমেই প্রমাণিত হয় যে শুন্যে পৃথিবী গতিশীল এবং আলোর বেগ সসীম।   ব্যাখ্যা  অপেরণ দুই ধরনের: বার্ষিক এবং আহ্নিক অপেরণ বা স্থানচ্যুতি।  পৃথিবীর আবর্তন বেগ এবং আলোর বেগের জন্য যে স্থানচ্যুতি হয় তাকে আহ্নিক স্থানচ্যুতি বা Diurnal aberration বলে।  আবার কোন নির্দিষ্ট সময়ে কোন গ্রহের প্রকৃত দিক এবং আপাত দিকের মধ্যবর্তী কোণকে ঐ সময়ে উক্ত গ্রহের গ্রহগত স্থানচ্যুতি বা Planetary aberration বলে।  এটি প্রমাণ করা হয়েছে যে কোন খ-বস্তুর অপেরণ পৃথিবীর গতির দিক এবং খ-বস্তুর সঠিক দিকের অন্তবর্তী কোণের সাইন অণুপাতের সমানুপাতিক। অর্থাৎ গাণিতিকভাবে, A = K sin বৃত্তীয় মান বিবেচনা করলে k এর মান v এবং c এর অণুপাতের সমান। এই k-কে স্থানচ্যুতির ধ্রুবক বলা হয়।   তথ্যসূত্র   বিষয়শ্রেণী:জ্যোতির্বিজ্ঞান বিষয়শ্রেণী:তড়িচ্চুম্বকীয় বিকিরণ বিষয়শ্রেণী:জ্যোতির্মিতি বিষয়শ্রেণী:বিকিরণ
ইমোটিকন্‌সঅফিসিয়াল ইউনিকোড কনসোর্টিয়াম কোড চার্ট (PDF)    0  1  2  3  4  5  6  7  8  9  A  B  C  D  E  F U+1F60x 😀 😁 😂 😃 😄 😅 😆 😇 😈 😉 😊 😋 😌 😍 😎 😏 U+1F61x 😐 😑 😒 😓 😔 😕 😖 😗 😘 😙 😚 😛 😜 😝 😞 😟 U+1F62x 😠 😡 😢 😣 😤 😥 😦 😧 😨 😩 😪 😫 😬 😭 😮 😯 U+1F63x 😰 😱 😲 😳 😴 😵 😶 😷 😸 😹 😺 😻 😼 😽 😾 😿 U+1F64x 🙀 🙁 🙂 🙃 🙄 🙅 🙆 🙇 🙈 🙉 🙊 🙋 🙌 🙍 🙎 🙏 Notes ১.ইউনিকোড সংস্করণ ১২.০ অনুসারে